by _maksmommy_ in November 2014 Birth Club
by Btastie in December 2014 Birth Club (20,656 members)
by JulieMomto5 in Bargain Hunters (64,154 members)
by DDR0503 in Bargain Hunters (64,154 members) Vakbonde wil hof toe ná tesourie SAL wil 'sluit' | Netwerk24
Deur Sibongile Khumalo, Fin24 05 Julie 2020 18:48
Krediteure is veronderstel om op 14 Julie oor die sakereddingsplan van die SAL te stem. Die stemmery daaroor is verlede maand uitgestel. Foto: Twitter
Die dreigement van die Suid-Afrikaanse Kajuitpersoneelvereniging (Sacca) en Numsa kom twee dae ná die tesourie in ’n voorlegging in die parlement getoon het die SAL vereis nie verdere hulp nie omdat hy insolvent is. Luidens die skriftelike dokument waarop die voorlegging gegrond is, moet die SAL, SA Express en Alexkor gesluit word.
Dit het sommige partye, insluitende die DA, die afleiding laat maak dat dit beteken die tesourie wil die sukkelende lugdiens sluit.
Dié deel van die dokument was egter nie op die komiteevergadering bespreek nie.
Die twee vakbonde het Sondag in ’n verklaring gesê hulle het hul regsverteenwoordigers opdrag gegee om te begin met die “voorbereiding van ’n regsgeding om dié wat die SAL wil likwideer in hul spore te stop”.
“Numsa en Sacca gaan onder geen omstandighede die likwidasie van die SAL aanvaar nie . . . ook nie van SA Express of enige staatsonderneming nie.”
Krediteure is veronderstel om op 14 Julie oor die sakereddingsplan van die lugdiens te stem. Die stemmery daaroor is verlede maand uitgestel.
Die SAL is in Desember 2019 in sakeredding geplaas ná jare se verlies en herhaalde kere wat die staat hom finansieel gered het.
Die finansiële verlies van die lugdiens beloop meer as R10 miljard die afgelope twee jaar. Die regering het die afgelope dekade amper R30 miljard se hulp aan die SAL verskaf.
Die vakbonde het ’n beroep op pres. Cyril Ramaphosa gedoen om onmiddellik in te gryp en wil hê Tito Mboweni, minister van finansies, moet afgedank word omdat hy “roekeloos” is.
Volgens hulle gaan die verklaring in die voorlegging van die tesourie die stemmery oor die sakereddingsplan beïnvloed.
Die tesourie het Saterdag gesê hy gaan nie meer kommentaar lewer buiten wat in die parlement gesê is nie. - Fin24